CELEX: 32022D0579
Language: lt
Date: 1649376000000
Title: Tarybos sprendimas (BUSP) 2022/579 2022 m. balandžio 8 d. kuriuo iš dalies keičiamas Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 111/81
               
            
         TARYBOS SPRENDIMAS (BUSP) 2022/579
         2022 m. balandžio 8 d.
         kuriuo iš dalies keičiamas Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. spalio 15 d. Taryba priėmė Sprendimą 2012/642/BUSP (1) dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą;
                  
               
                     (2)
                  
                  
                     2022 m. vasario 24 d. Rusijos Federacijos prezidentas paskelbė apie karinę operaciją Ukrainoje ir Rusijos ginkluotosios pajėgos pradėjo Ukrainos puolimą, be kita ko, iš Baltarusijos teritorijos. Tas puolimas yra akivaizdus Ukrainos teritorinio vientisumo, suvereniteto ir nepriklausomybės pažeidimas;
                  
               
                     (3)
                  
                  
                     2022 m. kovo 2 d. Taryba priėmė Sprendimą (BUSP) 2022/356 (2), kuriuo buvo iš dalies pakeistas Sprendimo 2012/642/BUSP pavadinimas ir nustatytos papildomos ribojamosios priemonės reaguojant į Baltarusijos dalyvavimą Rusijos agresijoje prieš Ukrainą;
                  
               
                     (4)
                  
                  
                     savo 2022 m. kovo 24 d. susitikimo išvadose Europos Vadovų Taryba pareiškė, kad Sąjunga yra pasirengusi greitai imtis tolesnių suderintų tvirtų sankcijų Rusijai bei Baltarusijai, kad būtų veiksmingai pakirsti Rusijos gebėjimai tęsti agresiją;
                  
               
                     (5)
                  
                  
                     atsižvelgiant į padėties rimtumą, tikslinga uždrausti bet kurios valstybės narės oficialia valiuta denominuotų perleidžiamųjų vertybinių popierių pardavimą ir bet kurios valstybės narės oficialios valiutos banknotų pardavimą, tiekimą, perdavimą ar eksportą į Baltarusiją;
                  
               
                     (6)
                  
                  
                     taip pat tikslinga uždrausti visoms Baltarusijoje įsisteigusioms kelių transporto įmonėms vežti prekes keliais Sąjungos teritorijoje, be kita ko, vykstant per ją tranzitu;
                  
               
                     (7)
                  
                  
                     tai priemonei įgyvendinti reikalingi tolesni Sąjungos veiksmai;
                  
               
                     (8)
                  
                  
                     todėl Sprendimas 2012/642/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2012/642/BUSP iš dalies pakeičiamas taip:
            
                        1)
                     
                     
                        2w straipsnio 1 dalis pakeičiama taip:
                        
                           „1.   Draudžiama parduoti bet kurios valstybės narės oficialia valiuta denominuotus perleidžiamuosius vertybinius popierius, išleistus po 2022 m. balandžio 12 d., arba kolektyvinio investavimo subjekto investicinius vienetus, suteikiančius poziciją tokių vertybinių popierių atžvilgiu, bet kuriam Baltarusijos piliečiui ar fiziniam asmeniui, nuolat gyvenančiam Baltarusijoje, arba juridiniam asmeniui, subjektui ar įstaigai, įsisteigusiems Baltarusijoje.“;
                        
                     
                  
                        2)
                     
                     
                        2x straipsnis pakeičiamas taip:
                        
                           „2x straipsnis
                           
                              1.   Draudžiama parduoti, tiekti, perduoti ar eksportuoti bet kurios valstybės narės oficialios valiutos banknotus Baltarusijai arba bet kuriam fiziniam ar juridiniam asmeniui, subjektui ar įstaigai Baltarusijoje, įskaitant Baltarusijos vyriausybę ir centrinį banką, arba naudojimui Baltarusijoje.
                           
                           
                              2.   1 dalyje nustatytas draudimas netaikomas bet kurios valstybės narės oficialios valiutos banknotų pardavimui, tiekimui, perdavimui ar eksportui, jei toks pardavimas, tiekimas, perdavimas ar eksportas yra būtinas:
                              
                                          a)
                                       
                                       
                                          į Baltarusiją vykstančių fizinių asmenų ar kartu su jais keliaujančių jų artimiausių šeimos narių asmeniniam naudojimui arba
                                       
                                    
                                          b)
                                       
                                       
                                          diplomatinių atstovybių ar konsulinių įstaigų arba tarptautinių organizacijų Baltarusijoje, kurios pagal tarptautinę teisę naudojasi imunitetais, oficialiems tikslams.“;
                                       
                                    
                        
                     
                  
                        3)
                     
                     
                        įterpiamas šis straipsnis:
                        
                           „2z straipsnis
                           
                              1.   Visoms Baltarusijoje įsisteigusioms kelių transporto įmonėms draudžiama vežti prekes keliais Sąjungos teritorijoje, be kita ko, vykstant per ją tranzitu.
                           
                           
                              2.   1 dalyje nurodytas draudimas netaikomas kelių transporto įmonėms, kurios veža pašto siuntas teikdamos universaliąją paslaugą.
                           
                           
                              3.   1 dalyje nurodytas draudimas iki 2022 m. balandžio 16 d. netaikomas prekių vežimui, kuris pradėtas iki 2022 m. balandžio 9 d., jei kelių transporto įmonės transporto priemonė:
                              
                                          a)
                                       
                                       
                                          2022 m. balandžio 9 d. jau buvo Sąjungos teritorijoje arba
                                       
                                    
                                          b)
                                       
                                       
                                          turi tranzitu vykti per Sąjungą, kad grįžtų į Baltarusiją.
                                       
                                    
                           
                              4.   Nukrypstant nuo 1 dalies, valstybės narės kompetentingos institucijos gali leisti Baltarusijoje įsisteigusioms kelių transporto įmonėms vežti prekes, jeigu tos kompetentingos institucijos nustato, kad toks vežimas būtinas:
                              
                                          a)
                                       
                                       
                                          gamtinių dujų ir naftos, įskaitant rafinuotus naftos produktus, taip pat titano, aliuminio, vario, nikelio, paladžio ir geležies rūdos įsigijimo, importo ar vežimo į Sąjungą tikslais;
                                       
                                    
                                          b)
                                       
                                       
                                          vaistinių preparatų, medicinos produktų, žemės ūkio ir maisto produktų, įskaitant kviečius, ir trąšų, kurių importas, pirkimas ir transportas yra leidžiami pagal šį sprendimą, įsigijimo, importo ar vežimo tikslais;
                                       
                                    
                                          c)
                                       
                                       
                                          humanitariniais tikslais arba
                                       
                                    
                                          d)
                                       
                                       
                                          Sąjungos ir valstybių narių diplomatinių ir konsulinių atstovybių Baltarusijoje, įskaitant delegacijas, ambasadas ir misijas, arba tarptautinių organizacijų Baltarusijoje, kurios pagal tarptautinę teisę naudojasi imunitetais, veikimui užtikrinti.
                                       
                                    
                           
                              5.   Atitinkama valstybė narė informuoja kitas valstybes nares ir Komisiją apie visus pagal 4 dalį suteiktus leidimus per dvi savaites nuo leidimo suteikimo.“
                           
                        
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. balandžio 8 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 285, 2012 10 17, p. 1).
         
            (2)  2022 m. kovo 2 d. Tarybos sprendimas (BUSP) 2022/356, kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 67, 2022 3 2, p. 103).